सामग्री: चीनमधल्या खुबे प्रांतातल्या वुहान शहरातून कोरोना विषाणुची साथ सुरू झाल्याचं सांगितलं जातं. याच वुहान शहरात सहा दिवसांत एक नवीन रुग्णालय उभारण्यांचं कामही सुरू आहे. 

या शहरासह खुबे प्रांतातल्या अनेक भागात पसरलेल्या कोरोना विषाणूमुळे आतापर्यंत 40 हून अधिक जणांचा मृत्यू झाल्याचं तर 1,287 लोकांना याची लागण झाल्याची माहिती आरोग्य कर्मचाऱ्यांनी दिली आहे. 

हा विषाणू युरोपपर्यंत पसरल्याची भीती व्यक्त होते आहे. फ्रांसमध्ये कोरोना विषाणुग्रस्त तीन रुग्ण आढळल्याचं सांगितलं जात आहे. 

चीनच्या खुबे प्रांतात प्रवास करण्यावर बंदी घालण्यात आली आहे. 10 शहरातील जवळपास 2 कोटी जनतेला याचा फटका बसला आहे.

भारतात अजूनतरी या आजाराच्या रुग्णांची अधिकृत नोंद झालेली नाही. मात्र अनेक भारतीय वुहान शहरात राहतात. प्रवास करण्यावर बंदी घातल्याने त्यांनाही अनेक अडचणींना तोंड द्यावं लागत आहे.

बीबीसी प्रतिनिधी गगन सबरवाल यांनी वुहान प्रांतात राहणाऱ्या काही भारतीय विद्यार्थ्यांशी फोन आणि व्हीडियो लिंकद्वारे तिथल्या परिस्थितीविषयी जाणून घेण्याचा प्रयत्न केला. 

बहुतांश भारतीय विद्यार्थ्यांमध्ये घबराट

गगन सबरवाल यांनी चाँगथेम पेपे बिफोजीत नावाच्या विद्यार्थ्याशीही बातचीत केली. ते गेल्या दोन वर्षांपासून वुहानमध्ये शिकत आहेत. वुहान युनिवर्सिटी ऑफ टेक्नॉलॉजीमधून ते पदव्युत्तर शिक्षण घेत आहेत. 

कोरोना विषाणूच्या उपद्रवामुळे वुहानमध्ये एक नवं रुग्णालय बांधण्यात येत आहे.

ते सांगतात की गेल्या आठवड्यापर्यंत परिस्थिती पूर्णपणे स्थिर होती. मात्र गेल्या 2-3 दिवसांपासून फार वेगाने गोष्टी बदलत आहेत. परदेशातून येऊन शिकत असल्यामुळे आपल्याला खूप काळजी वाटत असल्याचं त्यांनी सांगितलं. 

आजवर अशी परिस्थिती आपण बघितली नसल्याचं म्हणत विद्यापीठ आणि स्थानिक प्रशासन उत्तम काम करत असल्याचं आणि सर्वांनाच आरोग्य आणि उपचारासंबंधी माहिती देऊन मदत करत असल्याचंही त्यांनी सांगितलं. 

त्यांच्या विद्यापीठात रोज विद्यार्थ्यांचा ताप मोजला जातो. तसंच विद्यापीठातून विद्यार्थ्यांना मोफत मास्क वाटण्यात येत आहेत. 

गरज पडल्यास विद्यापीठाचं स्वःतचं रुग्णालय आणि रुग्णवाहिकाही आहेत, असंही त्यांनी सांगितलं. 

'दर तासाला हात धुवा'

विद्यार्थ्यांनी दर तासाला हात धुवावे आणि बाहेरचं खाऊ नये, अशा सूचना विद्यार्थ्यांना करण्यात आल्या आहेत. तसंच खोलीतून बाहेर पडताना मास्क घालण्याचेही आदेश...\nमागील सामग्री खालीलप्रमाणे सारांशित केली जाऊ शकते:
चीनमध्ये सध्या ल्युनर नवीन वर्षाचा उत्सव सुरू झाला आहे. मात्र या विषाणुमुळे अनेक ठिकाणी कार्यक्रम रद्द करण्यात आले आहेत.